-અને ભૈયુજી મહારાજે કહ્યું – મને કોઈ મારી નાખવા ઇચ્છે છે! એક દિવસ મને ફોન આવ્યો, હલ્લો બોલતા જ સામેથી ભૈયુજી મહારાજ બોલ્યા, દીદી મને કોઈ મારવા ઇચ્છે છે. તે સમયે ભૈયુજી મહારાજને અકસ્માત થયો હતો અને તેઓ હૉસ્પિટલમાં એડમિટ હતા. આ સંદર્ભે તેમણે ૧૦ મે, ૨૦૧૬માં પોલીસ સ્ટેશનમાં ફરિયાદ પણ નોંધાવી હતી. ફોન પર મારી અને તેમની વાતચીત લાંબી ચાલી હતી. તેઓ ‘અભિયાન’ સાથે વાત કરવા માગતા હતા, પરંતુ કોઈ કારણસર તે શક્ય ન બની શક્યું અને વાતોનો દોર ફોન સુધી જ સીમિત રહ્યો.